สาเหตุเพราะอะไรค่ะ ที่เรากินยาคุมฉุกเฉินแล้วมีเลือดออกกระปริกระปรอยติดกางเกงใน ประมาณ5-6วันแล้วค่ะ แต่ตอนมีเพศสัมพันธ์ ใส่ถุงยางแล้วมาปล่อยนอก แต่ใช้นิ้วสอดใส่ไม่มั่นใจว่าจะมีเชื่ออสุจิเข้าไปไหมเลยซื้อยาคุมฉุกเฉินมากินไม่เกิน24 ชั่วโมงค่ะ มีโอกาสท้องไหมคะ
สวัสดีค่ะ หากมีเพศสัมพันธ์ โดยใส่ถุงยางอนามัย และใช้วิธีการหลั่งนอก โอกาสในการตั้งครรภถือว่ามีน้อยมาก ดังนั้น จริงๆ แล้ว ก็ไม่จำเป็นต้องทานยาคุมฉุกเฉินไปค่ะ แต่หากไม่มั่นใจกรณีที่ใช้นิ้วที่เปื้อนอสุจิสอดใส่ช่องคลอด แล้วได้ทานยาไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะและประมาณ 1 สัปดาห์ บางรายอาจมีเลือดออกจากช่องคลอดได้ ปริมาณอาจมากหรือน้อยก็ได้ และอาจออกเพียงไม่กี่วันหรือหลายวันก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆสำหรับประจำเดือนจริงๆ นั้น ก็จะมาช้ากว่าปกติได้ โดยอาจมาในช่วงประมาณ 4 สัปดาห์ นับตั้งแต่ที่ได้มีเลือดออกไปค่ะหลังจากนี้ หากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ